# Radosław Wojtaszek

Radosław Wojtaszek (Elbląg, Polònia, 13 de gener de 1987), és un jugador d'escacs polonès, que té el títol de Gran Mestre des de 2005. Va fer de segon de Viswanathan Anand al matx pel Campionat del món de 2013.
A la llista d'Elo de la FIDE del gener de 2022, hi tenia un Elo de 2686 punts, cosa que en feia el jugador número 2 (en actiu) de Polònia, i el 45è millor jugador al rànquing mundial. El seu màxim Elo va ser de 2749 punts, a la llista de juny de 2015 (posició 16 al rànquing mundial).

## Resultats destacats en competició

El 2004 va guanyar el Campionat d'Europa Sub-18, el Campionat del món Sub-18 i l'obert de Cracòvia amb 7.5/9 punts, i fou 4t al Campionat del món Sub-20. El 2005 es proclamà Campió de Polònia, a Poznań, amb 9,5/13 punts, mig per damunt de Bartosz Socko, i empatà al primer lloc (tot i que fou segon per desempat, rere Ildar Khairullin) al Campionat del món Sub-18 a Belfort. L'octubre de 2007 fou setè al fort obert de Calvià; (el campió fou Viktor Mihalevski).
El 2008 fou un dels segons oficials del Campió del món Wiswanathan Anand pel seu matx contra Vladímir Kràmnik pel Campionat del món de 2008. El desembre de 2008 en Wojtaszek es va coronar Campió d'Europa d'escacs ràpids. Empatà als llocs 1r-2n a la Rilton Cup 2008/2009, amb Sebastian Bogner. El 2009 acabà segon al Campionat de Polònia, empatà al segon lloc amb Michael Roiz al torneig internacional de Lublin, i va guanyar el Memorial Najdorf a Varsòvia.
El 2009/10 empatà als llocs 1r-5è amb Eduardas Rozentalis, Pavel Ponkratov, Luke McShane i Ígor Lissi a la 39a edició de la Rilton Cup a Estocolm. El gener de 2010 fou novament segon al Campionat de Polònia. El 2010 feu novament de segon d'Anand al Matx pel Campionat del món contra Vesselín Topàlov Wojtaszek va guanyar el 5è obert internacional "Polònia" a Wrocław, disputat entre finals de juny i començaments de juliol de 2010, empatat a 7/9 punts amb Bartlomiej Macieja. Entre juliol i agost de 2010 participà en el fort torneig internacional San Juan, a Pamplona, on hi feu 6.5 punts de 9 partides, i guanyà el torneig. El juny de 2011 va guanyar la 9a edició del Memorial Gyorgy Marx a Paks, Hongria. El 2011 al Campionat d'Europa absolut celebrat a Aix les Bains, hi empatà al primer lloc, amb 8,5/11 punts, amb Vladímir Potkin, Judit Polgar, i Oleksandr Moissèienko, però fou segon per desempat, i s'hagué de conformar amb la medalla d'argent.
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi tingué una raonable actuació. Avançà fins a la segona ronda, quan fou eliminat per Baadur Jobava (½-1½). El desembre de 2011 va empatar als llocs 1r–3r amb Hrant Melkumian i Aleksei Dréiev al Campionat d'Europa d'escacs Blitz, disputat a Polònia, i fou tercer per desempat.
El 2014 es proclamà campió de Polònia per segon cop en la seva carrera.
El 2016 a Poznań de nou guanyà el Campionat de Polònia amb 6½ punts de 9, mig punt per davant de Kacper Piorun.
El març de 2018 fou segon al 19è Campionat d'Europa individual celebrat a Batumi, per sota del croat Ivan Šarić.

### Participació en competicions per equips

El 2006 en Wojtaszek va participar, representant Polònia, a l'Olimpíada de Torí de 2006, i hi va fer 9 punts d'11 partides, jugant com a primer suplent, amb una performance de 2756. A l'Olimpíada de Dresden de 2008, va puntuar 7/10 al tercer tauler. A l'Olimpíada de Khanty Mansiysk de 2010, en Wojtaszek va jugar al primer tauler de Polònia, i hi feu 6 punts de 9 partides, amb una performance de 2769.

## Notes i referències

* ↑ «Nota biogràfica de Radosław Wojtaszek» (en anglès). Chessgames.com. [Consulta: 7 novembre 2011].
* ↑ «World Chess Championship: Role of the 'seconds'» (en anglès). The Hindu, 04-11-2013. [Consulta: 23 novembre 2013].
* ↑ «"Rànquing d'escaquistes per federació: Polònia"» (en anglès). lloc web de la FIDE. [Consulta: 7 gener 2022].
* ↑ Posició al rànquing mundial i evolució Elo de Radosław Wojtaszek «benoni.de» (en alemany). Arxivat de l'original el 2013-12-03. [Consulta: 5 juny 2015].
* ↑ «World Youth Chess Championships 2004» (en anglès). Greekchess.com, 14-11-2004. [Consulta: 20 octubre 2011].
* ↑ «Campionats del món per edats: campions» (en portuguès). brasilbase. [Consulta: 5 febrer 2014].
* ↑ «Resum de resultats del Campionat del món d'escacs de la joventut de 2004» (en anglès). greekchess.com. [Consulta: 28 novembre 2014].
* ↑ «Cracovia Open 2004». mzszach.l.pl. Arxivat de l'original el 2012-03-06. [Consulta: 7 novembre 2011].
* ↑ «Highlights of Cracovia 2004» (en anglès). chessbase.com.
* ↑ «Campionat del món júnior» (en anglès). FIDE. [Consulta: 22 desembre 2011].
* ↑ «Campionat de Polònia de 2005» (en alemany). chessbase.com, 29-05-2005. [Consulta: 7 novembre 2011].
* ↑ «Historial del Campionat d'escacs de Polònia» (en castellà). ajedrezdeataque.com. [Consulta: 4 novembre 2011].
* ↑ «Historial del Campionat d'escacs de Polònia» (en polonès). polbase.w.interia.pl. Arxivat de l'original el 2011-09-25. [Consulta: 6 novembre 2011].
* ↑ «Trouble at the Youth Championship in Belfort» (en anglès). Chessbase, 08-05-2005. [Consulta: 11 octubre 2014].
* ↑ «Viktor Mikhalevski wins Calvia International Open» (en anglès). Chessbase.com News, 25-10-2007. [Consulta: 3 gener 2015].
* ↑ L'equip d'Anand per aquest Campionat del món incloïa els Grans Mestres Peter Heine Nielsen, Rustam Kassimdjanov, Radoslaw Wojtaszek, i Surya Ganguly: «Chess News - World Championship Picture Gallery of the final day» (en anglès). ChessBase, 30-10-2008. [Consulta: 7 novembre 2011].
* ↑ «Wyniki końcowe - runda 13». Poloniachess.pl, 20-12-2008. Arxivat de l'original el 2018-10-03. [Consulta: 20 octubre 2011].
* ↑ «Rilton Cup 2008/2009» (en anglès). FIDE. [Consulta: 15 desembre 2011].
* ↑ «Boris Grachev Wins at the 1st Lublin International Chess Tournament» (en anglès). Chessdom.
* ↑ Crowther, Mark. «39th Rilton Cup 2009-10» (en anglès). Chess.co.uk, 05-01-2010. Arxivat de l'original el 2012-03-18. [Consulta: 7 gener 2010].
* ↑ «WCh G12: Anand beats Topalov, retains world title» (en anglès). ChessVibes, 2010. Arxivat de l'original el 2012-08-15. [Consulta: 7 novembre 2011].
* ↑ «www.festiwalszachowy.eu» (en polonès). Turniej.polonia.wroclaw.pl. Arxivat de l'original el 2012-03-08. [Consulta: 7 novembre 2011].
* ↑ Crowther, Mark. «Polonia Wroclaw Chess Festival |» (en anglès). Chess.co.uk, The Week in Chess, 05-07-2010. Arxivat de l'original el 2012-04-01. [Consulta: 7 novembre 2011].
* ↑ Crowther, Mark. «4th AD San Juan International 2010 | The Week in Chess» (en anglès). Chess.co.uk, 01-08-2010. Arxivat de l'original el 2012-10-11. [Consulta: 20 octubre 2011].
* ↑ «Dades del torneig a Chess-Results». Chess-results.com. [Consulta: 20 octubre 2011].
* ↑ Crowther, Mark. «TWIC: IX Gyorgy Marx Memorial». Chess.co.uk, 28-06-2011. Arxivat de l'original el 2012-10-12. [Consulta: 28 juny 2011].
* ↑ «Vladimir Potkin Becomes European Champion» (en anglès). Chessdom. Arxivat de l'original el 2011-04-09. [Consulta: 7 novembre 2011].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 25 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 25 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 25 novembre 2011].
* ↑ «GM Hrant Melkumyan is 2011 European Blitz Champion». Chessdom, 17-12-2011. [Consulta: 24 desembre 2014].
* ↑ «Wojtaszek pips 15-year-old Duda to Polish Championship» (en anglès). chess24.com, 03-04-2014. [Consulta: 1r gener 2015].
* ↑ «Wojtaszek and Socko win Polish Championships». chessbase.com. [Consulta: 7 abril 2016].
* ↑ Doggers, Peter «Ivan Saric Wins European Championship». chess.com, 29-03-2018 [Consulta: 8 desembre 2019].
* ↑ Bartelski, Wojciech. «Fitxa de Radosław Wojtaszek». OlimpBase. Arxivat de l'original el 2021-07-26. [Consulta: 7 novembre 2011].
* ↑ «Equip polonès a la 39a Olimpíada Khanty-Mansiysk 2010» (en anglès). Chess-Results.com, 10-09-2010. [Consulta: 23 desembre 2011].

## Enllaços externs

* Posicions crítiques de les seves partides a «wtharvey.com» (en anglès). [Consulta: 7 novembre 2011].